**Kontakt pre médiá:**

Juraj Redeky

TAKTIQ COMMUNICATIONS s.r.o.

+421 911 478 280

[juraj.redeky@taktiq.com](mailto:juraj.redeky@taktiq.com?subject=TS%20-%20G522%20)

POSTÚPTE NA VYŠŠÍ LEVEL S NOVÝM HRÁČSKYM HEADSETOM LOGITECH G522

*Štýlový headset G522 ponúka neobyčajne presnú reprodukciu zvuku, aby ste mohli lepšie uspieť v moderných hrách*



**Bratislava – 21. mája 2025 –** [Logitech G](https://www.logitechg.com/cs-cz), značka spoločnosti Logitech a popredný inovátor technológií a vybavenia pre hry a pretekárske simulátory, dnes predstavila [**hráčsky headset Logitech G522**](http://logitechg.com/g522-lightspeed). Nový prírastok do oceňovaného radu G5 je navrhnutý s cieľom vylepšiť hranie a tiež seba prezentáciu hráčov.

*„Headset G522 sme vytvorili najmä pre hráčov, ktorí robia všetko s veľkým zaujatím a osobitým prístupom,“* povedal Ujesh Desai, viceprezident a generálny riaditeľ Logitech G. *„Vďaka špičkovému výkonu, funkciám a štýlu pozdvihne herný prejav na vyššiu úroveň, nech už chcete stáť na stupni víťazov, alebo streamovať celú noc herné akcie.“*

G522 stavia na pevných základoch veľmi obľúbeného headsetu Logitech G733, ku ktorému pridáva ďalšie inovácie. Na prvý pohľad pripomína svoj vzor, no bližšie skúmanie odhalí mnohé vylepšenia jeho vzhľadu – elegantnejšie krivky, sofistikovanejšiu siluetu a premyslené dizajnové prvky, ktoré odrážajú moderný pohľad na výkon a štýl. Ostrejšie hrany modelu G733 boli vytvarované do hladkých a plynulých línií, ktoré pôsobia vycibreným estetickým dojmom.

*„Headset G522 je výsledkom starostlivého remeselného spracovania a pozornosti ku všetkým detailom. Každá časť je navrhnutá so zámerom prinášať používateľom hlboké zážitky a pocit výnimočnosti,“* popisuje Ahmed Riaz, vedúci dizajnového oddelenia Logitech G. *„Využíva osvedčený recept na úspech, ktorý sa stal synonymom našich produktov radu G5 a kombinuje presné inžinierstvo s dôkladnou znalosťou toho, čo si dnešní hráči najviac cenia.“*

Používatelia produktov radu G5 hrávajú širokú škálu hier. Nový headset G522 preto musel spĺňať požiadavky aj tých najnáročnejších hráčov a byť dostatočne flexibilný, aby fungoval bez problémov naprieč všetkými hernými žánrami a spôsobmi hrania.

Model G522 vznikol na základe spätnej väzby hernej komunity a prináša významný pokrok z pohľadu pohodlia aj pri dlhšom hraní. Náušníky dostali širší tvar, pridanú vrstvu pamäťovej peny pre lepšie odpruženie a chladenie, a nový mäkší a odolnejší poťah. Obojstranný pásik hlavového mostíka je z trvanlivejších materiálov, lepšie prilieha k hlave a má vyššiu priedušnosť. Zárukou celodenného pohodlia naozaj pre každého je, že sa na testovaní a pripomienkach podieľali aj osoby nosiace okuliare alebo náušnice.

Najdôležitejšou súčasťou headsetu sú nové synchronizované akustické meniče   
PRO-G, ktoré v kombinácii s 48 kHz/24-bitovým digitálnym spracovaním audio signálu zabezpečujú doteraz najnižšie skreslenie zvuku pri slúchadlách radu Logitech G pre maximálnu presnosť reprodukcie a bezkonkurenčné ponorenie do hry. Hráči môžu počas hrania perfektne počuť a lokalizovať aj tie najtichšie zvuky, napríklad vzdialené kroky alebo nabíjanie zbraní.

Pri online hraní a streamovaní hrá veľkú rolu aj vzájomná komunikácia hráčov a kontakt s publikom. Mikrofón headsetu G522 spolu so 48 kHz/16-bitovým vzorkovaním a vylepšenou technológiou BLUE VO!CE zabezpečí, že váš hlas bude znieť jasne a zreteľne aj v chaotickej zmesi zvukov v hernej scéne. Zvuk z mikrofónu je možné upravovať v reálnom čase pomocou filtrov a efektov, čím zabezpečíte jeho profesionálnu kvalitu v každej situácii.

G522 ponúka tri typy pripojení, ktoré sa dajú ľahko prepínať – bezdrôtové, cez LIGHTSPEED alebo Bluetooth, a káblové cez USB-C. Podporuje rýchle a bezproblémové flexibilné prechody medzi rôznymi platformami, PC, konzolou alebo mobilným zariadením.

Softvér G HUB a mobilná aplikácia Logitech G umožňujú hráčom jemne doladiť zvuk pomocou 10-pásmového ekvalizéru, experimentovať s efektným podsvietením LIGHTSYNC RGB, upravovať nastavenia mikrofónu a uložiť priamo do slúchadiel až tri vlastné profily.

V súlade so záväzkom spoločnosti Logitech G k znižovaniu dopadu na životné prostredie sme headset G522 vyrobili s využitím 27% recyklovaného plastu a hliníku s nízkou uhlíkovou stopou, takže okrem svojej funkcie plní aj ekologické požiadavky.

**Dostupnosť**Náhlavná súprava Logitech G522 je teraz k dispozícii v čiernej alebo bielej verzii na LogitechG.com a u vybraných predajcov Alza a Nay za odporúčanú maloobchodnú cenu 169,99 €.

**Štartujú Logitech G Play Days**

Spoločnosť Logitech tiež dnes s veľkou radosťou ohlásila akciu **Logitech G Play Days** , ktorá štartuje 21. mája a končí 2. júna 2025. V spolupráci s vybranými predajcami ponúka v týchto dňoch výnimočné zľavy na širokú škálu herného vybavenia. Táto udalosť podčiarkuje odhodlanie spoločnosti Logitech G podporovať komunitu, ktorá ťaží z kreativity a inovácií značky. K zábave prispejú na svojich kanáloch aj špičkoví herní streameri ako napr. [@spajKK](https://www.twitch.tv/spajKK), [@AdisBak](https://www.twitch.tv/adisbak), [@RobDiesAlot](https://www.twitch.tv/robdiesalot) a [@Henicek](https://www.twitch.tv/henicek).[​](https://www.twitch.tv/dvorson)​​

Viac informácií o **Logitech G Play Days** a prehľad všetkých exkluzívnych ponúk nájdete na [LogitechG.com](https://www.logitechg.com/cs-cz), [alza.sk](https://www.alza.sk/) a [nay.sk](https://www.nay.sk/).

